rlitschk/wikidir huggingface dataset:
Dat Woot Fläshmop küdd_ussem_änglish fun Amärrika zo unß. Do häjs_et flashmob fun flash, dä Blez, un mob, dä Pöbel, ävver orr_enne Minsche_Knubbel, dä Radau määt. Enne Flashmob weed orjanisėeet, fö jewöönlijj_övver Weblogß, Newsgroupß, Fläshmop_Wikkieß oddo e-Mail-Kette, un dann ann_ennem fürher beshtemmpte Plaz affjehallde. För Aanungßlooß Lück, di do erömshtonn, süüt dat esu uß, allß wi wenn sijj_enne jruuße Aanzal Minnsche obb_en jehäjmißvolle Aat ob_äjnmoohl äjnish sinn, dat_se all_et sellve důnn un sijj_ejaal forhallde. Wat_se donn_eß janns_öff jät koomishet. Oohne Jrund op äjnmool Bäjfall klatsche för zwäj Menutte, oddor_e Leed senge, all mem Hänndi am lenke Uur met de Shweejemotte övver ruute Ruuse schwaade un dorbäj övverm_Kopp met de rääshte hannd_en de Luvv_eröm_fuchtelle, su jät. Esu_enne Fläshmob eß nommal flöck widdo_föerbäj, un_di Lücksher jonn ööhnzwohen, allß wi wänn nix jewääse wööh. Aanjevange hädd_et em Amiland, un övver_en Kunns Akzjoohn en New York City en USA em Juni 2003 met allorläj Medije Äsho koohm en jannze Wäll fun Flashmopß flögk noh Europa erövver_jeschwapp. En alle jröößere Shtädd_un Mettropoole joov_ed_se, Koppenhaaren, en Züerish, Rom, Atteen, Wien, Bällin, en Düßßeldorv_un Kölle, dä Shtadt Münßtor. Och wänn di Wäll flögk widdor noohleeß, joov_et doch norre_paa ingernazjonaale Fläshmops fordäjld_op ungerscheedlijje ööt en de Wääldt, wi_jo_m 25.
Met Flämesh_Brabant (ob_flämish u_nederländisch: Vlaams Brabant, op deutsch: Flämisch-Brabant) mejnt mer_en Provinß en dä Regijon Flanndere en däm Staat Bellji en Europa. De Houpshtadt fun flämesh_Brabant eß Löüven. De Provinß flämesh_Brabant jehüert komplättemang bej de Jemäjnschaff di nederländisch schwade dejt un de Affköözung noh dä Norm ISO 3166-2 för di Jääjendt eß BE-VBR. Commons: Flemish Brabant – Sammlung von Bilder, Filemche un Tön op Wikimedia Commons
Friedrich Karl Waechter (* 3. November 1937 in Danzig; † 16. September 2005 in Frankfurt/Main) kennt_mer iehr als F. K. Waechter odder unger singem Singneeh F.K.W. — hä woh ene Künnßler, hätt Billder jezeijshnet, Karikatuure und Kattuuns, Bööcher för Pänz jeschrivve un Shtöcke för et Tiater, alles_op deutsch. F. K. Waechter kohm in Danzig in Oßßpreußße op de Welt un is do och opjewaaße, sing Veedel woo Tiegenhof. Der Vatter woo ene Läärer. Hä eß im Kreech duud jeblevve. Im Winnter 1944 op 45 iß sing Fammillisch övver de Oßßsee noh Warnemünde in Mekelnborsh affjehaue. Vun do uß koomen se am Engk noh Sahms in Shleswish-Hollshteijn. Dä Jung jingk dann op de „Lauenburgische Gelehrtenschule“ in Ratzeburg bis hä eijn Johr vüür_em Abbi op de „Kunstschule Alsterdamm“ in Hamburg jewääßelld eß. Do hätt hä Gebrauchsgrafik shtudeet, nohdämm op de ijeßte Schull ald si Tallennt för et Moole un Zeijshne opjevalle woo. Noh dämm hä fäädish shtudieert hatt, hätt hä beij de „Oberbadische Annoncenexpedition“ in Freiburg im Breisgau en Baade-Württembersh aanjefange. In dä Zick hätt hä och ald Kattuuhnß fö_de „twen“ jemoohld. Die Zeijshnunge hann andere Redacktööre op inn opmerksaam jemaat. Su kräät hä de Nullnummer von dä jrad neu opjemaate sattierishe
Fringse heijß jet herbeijzoubere ohne daßß de weijß wo et her kütt. Oder angers jesaat: jet nähme watt do jläuvs datt do et hann sullst äwwer net dörfs, vumm Jesätz heä. Noh_m Zweijde Welletkriesch hätt mer vill jefringst, äwwer hück ka_ma dat o_noh donn, zem Beijspill wa_mer sisch vunn dä Bouställ paar Steijn hollt oder en Sack Zement, dat eßß ja net diräkk Diebstahl äwwer och net rischtisch. Fringse kütt vum Joseph Kardinal Frings. Vunn dämm hätt mer jejläuv dat er fringse janz joot fingk, obwohl so pauschaal hätt dä datt nit jesaat. Hä hät dat Fringse nit äfunge, hä häd_et onnit esu jenannt, ävver de Kölsche han fö_Kloüje ii dat mer fohungere ow_äfriiere däät, „fringse“ jesaat, fö_iim_tse Iiere. Dat koom im Winte 1946/1946, tiräk noh'm Kreesh. Dat woo enne biistish kaale Winnte un de Lück em Rhingland hatte nix ze esse un et jov su joot wi nix zem Shtoche. Ävver et woote ald widder joot klütte jemaat, dä Darebowe un de Bärrshwärrke leefen ald widder. Ävver de Klütte woote noh Frankrish jevaare med'o baan, un de hüüser woore kapott vun de Bombe un Dürre un Finstere fäälte amass. In singer präädish op Silvester hät dä Kaddinal Frings do
Fritte sinn Ääppelstäbscher di ma freteet, datt heijß in kochend_Ööl jebaakke hätt. Zem rishtisch Fritte maache ėßß et wishtisch de Fritte zweijmol in dä Frittöös ze frittiere unn zweschedorsch aavzekööle. Weijl nur esuh wääde se rishtisch mangs. Se mööte doföör eijn beß zweij Zantimeeter dick sinn. Wennste_t janz rishtisch maache wellz möötß do de Fritte eäz beij 140-180 Jraad, dann jet heijßer broode. Äwwer im Büdschen weede eh Fabrik-Fritte jemaat, di sinn ärsch vüürjebroode unn weede nur koot inn_et Fett jeleijt. Doför krißß_de se ennjepack un nomaal norr_e Frittejäffelshe do_bei. Wann de Fritten selver maache wellß, jannz komfottaabel, dan_nemmß_de_n Frittööß, sönß nemmß_de_n Pott odder_n Pann. Fritte kütt vunn französisch pommes frites datt heijß sinnijerweijs fritteete Ääpel, klaa. Ma_säät dat se in Belje erfunge woode sinn. Fritte ėßß maa met Saalz, Ketschapp oder Majo. Tüppisch im Rhingland sinn Fritte Ruut-Wieß (wie de kölsche Färv), im Ruhrpott säät man dobeij Pommes Schranke. In Holland unn däsderwäjje och in Oche ėßß ma jään Fritte spetzjaahl (ndl. Fritte speciaal) mėd ruhe Öllsche. Ma_ka och Jägerzauß, Zejeunerzauß, Essisch oder Mostrisch dobeij holle. Öwwerall in Deutschland ėßß ma jään Körriwoosch oder Gyros bzw. Tzatziki dobeij. Commons: French Fries – Album mit Bilder, Filemche un Tön op
Dä Lemma-Titel he es op Kölsch buchstabeet nohm Wrede. De Frittös ess en Pott föör Fritte unn aanderet Ööljebäck drin ze maache. Nomaal hätt da Pott Stroom unn heijz dat Ööl vunn sällevs. Dann häßß do noh_en Seijer in däm Pott wo dat Jedöns drinne lischt. Dä Seijer kannze rußßholle. Watt bäck mer in dä Frittös? Fritte, äwwer och Muuzen, Krapfe, Fleijsch unn aanderet Zöijs. Laut Sven Gaiser von Friteusen-Profi.de gibt es eine andere Art von Friteusen namens Heißluftfritteuse, die wie ein Umluftbackofen funktioniert.
Dat Füüerjebėrsh oddor Vüürjebirsh eß dat Jebeed_öm Borenheijm, Wallewerbersh, Sääshtem, Määrte, Walldörp, Rösbärsh, Brenish un Alefter. Dat litt süüdlish fun Brühl un nöchtlish fun Bonn, un trick sėsh esu aan de Ville lang, am Oßßrand. Ess_en schööne Jääjendt, met Land, Fellder un Jääde, vill Oppß_Aanbou un Boumschulle, en jannz wäreme Jääjendt, wo dor Frööling rishtish fröö em Joohr kütt, un och met Wällder un Wanderwääje för de Ähoolung fun unß Shtädtor. Em Vüürjebirsh schwaade de Lück en jannz äijen Platt, med haadem Knall en de Konnsonannte un jerolltem RRR oddo nem ballkijjem R un vill lange un dubbelte Vokaale. Dat hänn de Bläck Fööss esuh schön in däm ihre Leed Buuredanz nahjemaat. Dat spillt en Birkesdorp, ad faass op dä Ejfel. Manche Lück saaren och do noch Füüejebersh füüo, wo de Lück dat äänlijje Platt schwaade důnn — dadd_eß beß baal erunger noh Kölle en Hüürt un jäjd och e jannz Stöck Rishtung_Ooche erövver beß en de Jääjende fun Jüülishj_un Düüore.
Di „GNU Lizännz för_n fräĳe Dokementazjon“ häĳsj_en orrinal_änglish de „GNU Free Documentation License“, un dat veed fö_jwööhnlisj affjekööz_alß „GNU_FDL“, un_och „GFDL“. Dat eß äĳn fun fille su_ne Lizzänze fö fräĳ Enhallde, un seshe en jebreushlijje. Se weed fun dä Free Software Foundation, mir dääten saren, de Fräĳ_ßoffwär_Shtifftung, erußjejovve. Dat eß en Daachorjanisazjon för dat GNU Projäkk, saren se. Wänn_ennen Uerhevver als_ennen Lizänzjävver sing Werrək unger de GNU_FDL errußdeĳdt, dann jidd_er zimmlish_fill Rääshde wigger, wi dat dat jbruch wääde darrəff. Ed_eß älaup, dat Werrək ze Kopeere, ze Forbräĳde un wigger_ze_jävve, ze Foränndere. Dat darrəff mer och kommärzjäll maache. Dofüür moßß dä Lizänznämmer de Lizänbedingunge ennhallde. Dad_eß, de jannze Autoore und Shriivere mößße jenanndt sinn, un wat bäĳ_em Änndere un Wiggershriive erus_kütt, dat moßß widder unger dä GNU_FDL shtonn. Wä sesh nid_ann_de Lizänbedingunge hallde däĳdt_ä folliert automattish all di Rääshte uß dä Lizzännz. De GNU Lizännz för_n fräĳe Dokementazjon eß urshrünglish jemaadt woode, öm So_n Dokkumänte wi de Hanndböösher, uß däm GNU-Projäkk med_en äänlijje Lizänz fodäĳle ze künne, wi de ßoffwär sellver. Domet sůll jaranteert wääde, dat denne iier Ėnhallde fräĳ för Jeede ze hann sinn, un de Rääshde esu övverdrare wääde künne wi se jebruch wääde, jannz dä Bewääjung för_n fräĳe
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Gerald Bostock — Beijnaame „Little Milton“ — mööt 1964 in Manchester jeboore woode sin, künnt ävver och 1963 jevääse sin un ööjndene anndere Plaz, ävver zimmlish seshe en Ängland. Em Johr 1972 koom dat allbumm „Thick As A Brick“ vun dä Bäänd Jethro Tull eruß. Do wo hä alß de Tex_Deeshter jenannt. Dat Kavver vun dä Plaat eß en Zäjdung — dä „St. Cleve Chronicle & Lindwell Advertizer“ — dat heijsh „Opzäijshnunge uß Zint-Cleve und dä Lindwell-Aanzäijer“ — St. Cleve iß en Jemäjnde met Kirrsh am Rant vun däm Bezirrek vun Lindwell künne mer doo lässe, en länntlijje Jäjent — do shtäijt op zvöllef Sigge verdeijlt zwesche vill anndere Saache ene Howfe Zöüch övver dä Jung dren. Sing Älldere wooren ääsh börjelish, braaf un kirchetreu — mer sinn in Ämgland, also woore Protteßtante — de Mutte anggajjėert sijj_en de Kirrsh, dä Fatte määt Jaadeärbäijde, Jälld künne_se nit fill han. Se sinn uß Manchester ömjetrockke, dat es_en riisish Indußtii_Shtadt em Norde. Dä Jung eß ad esu öff opjefalle med singe unjewöönlijje Bejoovung for_et deeshte, dat hä dä Spetznam „Little Milton“ — dä kleijn Milton, noh däm Deeshter
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Gleumes, ooder op krieewelsch Platt, de Jleumes, es_ene kläjne Broueräj noh zem Zänntrumm fun Krievel, joode hunndot Meeter nöchtlish fum Friedrichßplaz. Alß Jleumeß känndt_mer orr_en ovverjärrish hallv_dunngkel_Laaro_Bier, wat — mer weed_et koum jlöüve — bäjem Gleumes jebroudt weedt. Zig_e paa Joohre han_se on_noch zwäij annder Bier_Zoote äm Aanjebott. Diräg_do em Brouhuß_veed_Jleumes_och ußjeshengk, un orr_ėn ettlijje Knejpe en Kriivel kam_mer_et han. Jleumeß kriß_De en Kriievel bäjna en jeedem Jetränke_Hanndel. 1896 hät dä Aujuß Jleumeß di Broueräij, di Mällzeräij un_di Weetschavv_jekouf. Dä Aujußß Jleumeß woo alld zig 1893 med_em Maria Wienges verhiirodt. De Wienges eß hück norr_en annder aale Huuß_Broueräj en Kriivel d_ävver di loohße zigg_e paa Joohre ier Bier annderswo bräue, allordingß noh_m Orrijinaal_Rezäpp. Och wänn do füür_em och alld_en Brouhuuß an däm Plaaz woo, hä hädd_et jo shliißlish jekouf, eß dä Aujußß Jleumeß dä Bejrünndo_fun_de Brouräj jewääse, wi_mer se hü_känndt. Zigk 1896 weed_at Gleumeß Lager jebräudt. Mer kritt bäjm Jeumeß di sellvßjebröüte Bier_zoote: Jleumes Larerbier Och bėkannd_allß Jleumes Alldt Jleumes Hellbier Jleumes Wäijze Brauerei Gleumes (op deutsch)
Ne Hallvjehang hät mieh Lappe wi Kleeijder am Liev, odder es nur half aanjedonn un leuv ävver druße eröm, wi wänn hä aanjedonn wöö, un merrget nit, wellet nit wesse, nit waa_hann, et essem ejaal, ööhndsujett, hät Zeusch aan, wo mer äjnfach nit erömlooufe kann, wo hä ävver hen_jejange eß — ättwa mem offene Freeijzigkhimb om Schtaatzämfang un Aanzochboz un Lackschoohn. Es esu aanjefröönßelt, dat e wi e Vurrelscheusch ußsüüt, etwa scheeijf jeknöpp, de Boz op, et Wööbsche en der Botz, un esu jet.
Dä Lemma-Titel he es op Kölsch buchstabeet nohm Wrede. Op ville Fodderkaate en de Jastronomie un Weetschaffte em Rhingland wees De Halve Hahn finge, jans besönders en Kölle. En Halve Hahn es en Röggelche met Kies, ahlem Holländer (Gouda), net zo verwässele met Handkies met Musik. Woför dä so heis? Da jitt et nur Theorien. Et könnt sinn, dat wer et Buffet bestellt hätt mit halve Höhner und hätt kein Jeld mieh jehatt und hätt einfach Röggelche op de Disch jedonn. De Lück hänn jelacht över de Driss unn hänn jesaat: Watt, dat es en Halve Hahn?!. Oda et könnt en Affköötung sinn för: Köbes, darf ich en halven (Kies oder esuh) hann. Zem Beispiel nohdämm de Weet ihm en janzet Röggelche jejevve hätt, un hä hätt ävver nur en halvet jewollt. Oder esuh. Halver Hahn Halver Hahn
Dä Lemma-Titel he es op Kölsch buchstabeet nohm Wrede. Handkies met Musik es en Spezialität, die aan Rhing un Main bekannt ess, un jään jejesse weed. Unger Handkies versteht m'r ne Mainzer- ode Harzer-Kochkies (jeriefte Klatschkies), dä met Brut un vell Öllisch serviert weed. Öwer die Musik jitt et zwei Theorie: Näwen dämm Teller met Kies soull der Köbes beim serviere Salz, Päffer un Mosstert jebraat han. Weil dat Jedöhns (Teller und Salzdöppsche) klimpere däät, hät me dozo Musik jesaat. Die andere Theorie kütt vun dämm Öllisch. Woröm? Dat könnt'r üsch doch denke: "Jedet Böhnchen jitt en Tönchen".
Dä Lemma-Titel he es en de amplische Schrievwies. Hauset es en beljische Ootschaff bei Oche. Et jehüürt beij dor Jemeinde Raeren. Houset jitt_et sigg 1847. Domohls wood dä eäßte Weesch aanjelejt vunn däm Weijler noh Eynatten. Zwesche 1868 unn 1870 wood dann de Strooß noh Moresnet, hückzedaach Kelmis, jebout. De eäßte Schull wood 1854 jejründet. Hückzedaach jitt_et en Pfaadfinnderheijm vun Oche unn en Jurendheim unn dä Kirsch.
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Hawwaijschwängel sääht mer för enne Jreff ann_enno elläktrijje Jitta am ungere Ängk fun de Saite, womet mo dänne e bezje extra Shpannung jävve kann oddo de Shpannung jätt noh_loohße kann. Do_dorsh jitsch dä Toon e bezje noh bovve oddo noh bunge. Esu kann di Jitta jaule, ävver wäm_moh dat rishtish shpille kann, dann kütt dä Kallipßo_ßaund bäij eruß. Dä weed hee ėm Landt met dä Ėnselle fun Hawaĳ un Ömwasser ėn Fobinndung jebraat. Dröm — nit jannz äänz — dä Naame Havvaijshvengel för e Dinge, woh mer offizjäll, ävver äijndlish vokiiert, och Fibraato odo Trämmolo nänt. Commons: Systeme med Hawwai_Schwängel – Sammlung von Bilder, Filemche un Tön op Wikimedia Commons
Helium ess eh schemisch Element met dä Oochtnungszahl 2. Et witt met He avvjekürz. Em Periodesüßteem fink meh et beij dä Edeljaase. Singer Atomkeern besteeijt us 2 Protone un 2 Neutrone. Öm dä Keern eröm schwirren 2 Elektrone. Do Helium zo de Edeljasse jehührt ees et zeemlisch reaktionsträje. Helium witt överall do verwendet wo reaktionsträje Jaase jebruch werde, die och noch leichter wie Luff sinn. Do ees zem Beijshpill de Luftscheefffaaht. Ene Zeppelin flüch bzw. fiiert nämlich met Helium. Äver och op de Kirmes fink meh Helium een dä bunte Ballons für de Pänz. Wenn meh dat enödemp kritt meh en janz huhe Stimm wie en Mickey Maus. Helium ees dat Enderjebnis vun de Keernverschmelzung vun Wasserstoff. Also en jedem Steern ees mieh oder wenijer Helium ze finge.
En Hemmelsreshtung odder Himmelßreshtung is erz mal ejne vun dä vier jrundrishtunge: Norde, koot N Wäßßte, koot W Oste, koot O un E Südde, koot S un dann jiddet noch welshe dozwesche, un do widder dozwesche. Di wääde all usjedrök, in dem mer se us dä jrundrishtunge zusammesetz, also zem bejshpill Nord-Nord-Wäste. He sin se su, wi mer se op de Landkaat hätt:
Hennot (ob flämish u nederländisch: Henegouwen, op deutsch: Hennegau) eß en Provinß en dä Regijon Valloni en däm Shtaat Bellji en Europa. DeHoupshtadt fun Hennot eß Bärrjen (ob flämijj_u_nederländisch: Mons). De Provinß Hennot jehüert komplättemang bej de Jemäjnschaff di franzüüsish schwade dejt un de Affköözung noh dä Norm ISO 3166-2 för di Jääjendt eß BE-WHT.
Dä Lemma-Titel he es op Kölsch buchstabeet nohm Wrede. Himmel un Äd iss en Biiloch uss Ädäppel- unn Apfelbreij, oddo -kommpott. Dat iss en Jerisht, dat ma in alle kölsche unn rhingländische Kneipe krijje kann. Et iss och flöck selbz jemaat unn ma isst_et och dohejm. Tüppisch iss_et als Biiloch zo Flönz, Blotwosch, Öcher Puttes of ou jebroen Läwwewoosch. Dä Nom kütt wejl de Appel im Himmel hang unn dä Äädäppel in dä Ääd, klaa. Dozo drenk ma Kölsch, watt himmlijj schmäck, unn sintemalen paaß dä Nom besonders joot. In Nüüß drenk ma en Samtkrare dohinger, dat iss jet för ze drinke met Schabau. Un wer et noch nit weiß, Himmel & Äd kann m´r och hüüre ! (http://www.himmelunaed.de). Kölsches Musikduo spellt nit nur kölsche Tön. E Rezëbp fö Himmel unn Ääd em Wikki med Rezëbde (op döütsch) E Rezäp un e Belld (op döütsch)
He sinn dütsche Fürname opjelißß, un wi mer en Kölle do för säät. En Kölle wääde Nome öff met enem Artikel jenannt, wat mer op Huhdütsch nit deit. "Dä Bäätes hätt jesat ..." = wörtlich: "Der (Hu)Bert hat gesagt...") = hochdeutsch: "(Hu)Bert hat gesagt ..." Dobei wääde Fraulöck sächlich benannt. "Dat Nieß ..." ; "Et Billa ..." = wörtlich: "Das Agnes ..." ; "Das Sibylla ..." Ägidia = Jilla Agnes = Nieß, Angeniiß, Nüüßje Andrea = Dresie Anna, Änne, Anja = Änn, Änni, Ännsche Anna Maria = Annemie Barbara = Bärbel, Bärbelsche, Bärb Cäcilie = Zill, Zilla, Zilli Cornelia = Nelli, Nell Christine = Stina, Schtina, Tina Elisabeth = Liß, Liss, Lissbätt [Franzüüsesch usjesproche: Sett, Settchen (Kind)] Gertrud = Trude, Truud, Trudie, Traudt, Traudtsche, Drück, Drüggela, Drügg Grete, Margret = Jriet Josefine, Josephine = Finche (och fröher för de Strossebahn noh Frechen) Katharina = Tring, Kätt, Kättsche Lucia = Luzi Maria = Marie, Mariische, Marieche Maria Elisabeth = Maließ Maria Sibylla = Maritzebill Sophia = Züff Sibylla, Sibille = Billa, Bill, Zėbill Ursula, Ursel = Usch, Oschel Süsch och: Mädsche_Name Adam = Dämes Adolf = Dölfes Ägidius = Jill, Jilles Alfons = Fönßje, Fönes Andreas = Drickes, Drees Antonius, Anton
Dä Lemma-Titel he es en de amplische Schrievwies. Bad Honnef is en Stadt am Rhing met 4 jrusse Haupbezirke un eijnije Veedel. Dat Stadtjebiet bedäck de südlische Deel vum Sibbejebirje. An de südlische Stadtjrenz jeht et vun Noodrhing-Wäßßfaale noh Rhingland-Pallz, de Rhing-Siech-Kreis höört do och op, on do köss no de Kreis Neuwied erinn. Dä Räss jrenz an Königswinter un de Rhing. Em Rhing jiddet de Insel Jrafenwerth. Do kösste ze Foß övve zweij Bröcke hin. Dann kannze op dr Insel innet Freijbad jonn ode een vun die Kneipe besoche, die et do jitt. De KD-Schiffe hann do och en Aanlejestell. Do kannze dech och op en Bank sätze, de Rhing on die Scheff aanluure ode dat Kloster vun Nonnewerth, dat lösch op dr angere Insel em Rhing, dereck jejenüvve. En dem Kloster es och en Schull drin, on do köss do nur met enem Bott do erüvve. Em Wingter hann de Insele manschmal „Landunter“, wenn dä Rhing Huuwasser hätt. Commons: Bad Honnef – Album mit Bilder, Filemche un Tön op Wikimedia Commons De Shtadt ier Websigge (op deutsch) Honnefer Billerbogen Städt un Jemeinde em Rhing-Sie-Kring Alfter · Sankt Augustin · Bornem · Eitorf · Hennef · Honnef · Königswinter
Hääzwasser eßß wann de Fööß deck jeschwulle sinn öm dä Knöschel eröm. Oft kütt dat vumm Hääz, däswäjje säät ma Hääzwasser dobei. Äwwer wi överall jitt_et och aandere Jründ doföör: Hääz kapott: et rääschte Hääz pomp ni_mieh jenuch Bloot unn et stout sisch vüürm Hääz. Dat eßß dat klassiche Hääzwasser watt aal Lück hänn. Dursch dä Blootstou weed Flüssischkeijt ußß de Ädersche inn_et Jewebe jedröck. Läwwer im Eijmer: de Läwwer lööt keij Bloot mieh dorsch (süch noo Poozhuhdruck), unn et Blood stout sisch vüür der Läwwer. Nierschen jeschädischt: entweder se losse keij Blood mieh ußß, unn et stout sich, wi bovve. Oder: et wääde zevill Eijweijße erußßjefilteret, unn ma hätt zewänisch Eijweijß em Bloot: dann senk dä onkotische Druck inß unermäßlisch Niedrijje unn da Wasser weed kwaasi ußß dä Aadere jesoore. en lokaale Stou eßß en aandere Jrond: wann de Lümpfe oder dat venöse Bloot ned aaavfleeße ka stout et och.
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Dat Hötter Platt iß en Sprooch di op de Hött, ėn ennem Deijl vunn Jerresheijm en Dößßeldorrəf jeschwaadt wood. Et eß wall am ußßshtėrve, et jitt 2005 blooß nooren paa winnije Lük, di et schpreshe künne, di sinn all ällder unn lääven för sish, su dat se et eijentlish nit mieh bruche. Unn esu klingk dat: „Die häm ok op de Hött emer en bätn tosamn lääft …“ Dat jannze shpillt sijj_aff en ennem Jebeed, wat hück ze Jerresheijm hööt. Iih doo dat Hötter Platt jeschwaadt wood, doo woo doo 1864 „de Hött“ opjemaat woode, di Heyesche Glashütte, di jiddet em Joohr 2005 hück ėmmer noch. Op die Hött koomen baal dousende Jlaaßblööser för ze ärrbeejde. De miehzde koome met iire Fammillijje funn wigk_heer aanjetrokke un hann sish dann do needejeloße. Öm di eijentlishe Hött errömm entshtundte Hüüser, unn ettlijje Ärrbeejder_Sitlunnge. Dii krääte dann och dä Naame „de Hött“, su wie die Lück vun do, de „Hötter“, un äävenz iir Sprooch. Di Jlaaßblööserfammillijje koome zem allerjröößder Deijl ußß Jääjende wo me Nėėderdeutsche Shprooche shprooch, di sish sellver och Plattdüütsche Shprooche nenne. Ößßlish vun dä Elbe, zem
Hee di Sigg_is_op Bönnsch (Sigge op Bönnsch) unn jeshrivve wii_mer_t_shprish (mieh Sigge jeshrivve wii_mer_t_shprish) John Fitzgerald Kennedy (* 29. Mai 1917 en Brookline, Massachusetts; † 22. November 1963 en Dallas, Texas, durch e Attentat) wor d'r 35. Präsident vun d'r Vereijnischte Staate vun Amerika (1961 – 1963) un Metjlied vun d'r Demokratische Partei. Hä wor ne Soun vum Joseph P. Kennedy un Rose Kennedy, dä Dochter vum fröhere Bürjermeester vun Boston. Em Zweite Weltkreesch hät'e beij de US-Marine em Pazifische Ozean als Kommandant vum Schnellboot PT 109 gedeent. Am 12. September 1953 hät'e et Jacqueline Lee Bouvier jehierot. Bis hück kumme us dämm jruße Kennedy-Clan vel beröhmte Politicker. Kennedy hat vel Fisterenölsche am loofe, vun dänne och sing Frau woss. Me säät em och eens mem Marilyn Monroe noh. Wäjen dämm spektakuläre Attentat, singer beröhmten Rätt für_em Schöneberjer Rothuus en Berlin, d'r Kubakries, un singer Aankündijung vun d'r ierschten Landung om Moond zällt_e trotz singer kuurten Ampszick zo de bekannteste Minsche un als eener vun d'r populärste US-Präsidente vum 20. Johrhundert. Söök „John F. Kennedy“ im Kattalooch bëij de → Deutsche Bibliothek Lėß met_de USA ier Prëssidënte George Washington | John Adams | Thomas Jefferson | James Madison | James
De ISO 3166 ess_en ingernazjonaale Norrem. Se eß vun dä ISO opjeshtallt woode, weed och offizzjäll vun dä ISO fowalldt. Do dren wääde Äffköözunge för Shtaate faßjelaat, jenowjenumme: ISO 3166-1 — Shtaate un en paa affhängijje_Jebeede ISO 3166-2 — Jääjende un Jebeede innverhallef vun Shtaate ISO 3166-3 — Shtaate, di_et jez nim_mih jitt (zick 1974 ennjeföet) Di Affköözunge sinn emmer zwäij Boochshtave lang odder dräij. Jeede Shtaat hätt zwäij Affköözunge, äijn vun jeede Zoot. Di häijße dä ALPHA-2 Kood un dä ALPHA-3 Kood. Do_bëij kütt noch, och fö_jeede Shtaad,_en_Nummer. De ALPHA-2 Kooz weede nommal met Jruußboochshtave jeschrivve, moß ävver nit unbedingk. För_n Bäishpill en Domäijnß em Ingernet sinn se kläjn. De ALPHA-3 Kooz weede nommal met kläijne Boochshtave jeschrivve, moß ävver och nit unbedingk. Jebruch wääde di Kooz an ville shtälle, janz öff or_als_enne Däijl en anndere Kodes. Doför luur orr_enß bäij IBAN, ISO 639, ISO 4217, ISO 7372, ISO 9375, ISO/IEC 7501-1, de UNO iir LOCODE un dä WIPO iir ST.3 Shtanndad, RFC 3066 sin Country identification un Region identification allso Kooz för Shtaat un Jääjendt, RFC 1591, un etlijje mieh. Dat ess_e stöck Ourewesheräij. Zoshtänndish för et Norrmėėere vun dä Umgerdäijlunge sinn näämlish de Shtaate sellver, di důnn
eivissängkish (op katalan: eivissenc, op spanish: ibicenco) iss_en Sprooch, di weed op Ibbiza jeshwaadt. Ibbizza ess_en Ėnnsell_em Meddel_Meer di beij de Baleare gezälldt weed un pollittish beij Shpaanije hüot. Ibizzengkisch jilld_alls_enne_Dijalägk fun de katalanishe Sprooch un eß äänlish wi_t Mallorkiinish (op katalanish: mallorquí) unn_t Menorkiinish (op katalanish: menorquí).
En Ingernazional Jaadebau-Ußshtellung odder op dütsch, de Internationale Gartenbau-Ausstellung, affjekööz: IGA es en Veraanshtalldung, woh Bloome, Flanze, un öff och Möbelle un Jeräätschaffte för der Jahde jezeish wääde. Et jit se etwa zick 1837, woh en Jënt de eetste ingernazjonale Bloomeußshtëllung fun de belljesche „Société d'Agriculture et de Botanique de Gand“ ojanniseet woode wohr. De Kölsche han de Ußshteëllung ald als e Motto för der Fasteloovenzoch em Joohr 1876 jenumme, dat wohr nammlesch: „Internationale Gartenbau-Ausstellung“.